Odbor za odbranu i unutrašnje poslove je na 11. sednici Odbora, održanoj 18. marta 2025. godine, posvećenoj informisanju članova Odbora u vezi sa događajima tokom protesta 15. marta 2025. godine u Beogradu, na kome je navodno došlo do upotrebe „zvučnog topa“, na osnovu člana 49. Poslovnika Narodne skupštine, usvojio sledeće

Z A K Lj U Č K E:

- Odbor za odbranu i unutrašnje poslove smatra da navodi o upotrebi „zvučnog topa“ tokom protesta 15. marta 2025. godine u Beogradu nisu tačni i da ne postoje dokazi za takve navode;

- Odbor apeluje da se prestane sa širenjem dezinformacija, kojima se uznemirava javnost, izaziva nered i širi panika;

- Odbor poziva Tužilaštvo i nadležne državne organe da u najkraćem roku ispitaju događaje tokom protesta 15 marta 2025. godine u Beogradu na kojima je došlo do remećenja reda i mira i utvrde činjenice;

- Odbor poziva nadležne državne organe da postupe u skladu sa članom 343. Krivičnog zakonika i da procesuiraju sva lica koja su u vezi sa protestom 15. marta 2025. godine u Beogradu dezinformisala javnost i izazivala nered i paniku.